O‘zbek so‘zanalari Sotheby’s kimoshdi savdosida 44 ming funt sterlingga sotildi

Londondagi Sotheby’s ochiq savdo uyining kimoshdi savdosi chog‘ida to‘rtta o‘zbek so‘zanasi 43 875 funt sterlingga sotildi. Bu haqda UzDaily xabar bermoqda.

Ushbu kimoshdi savdosi 2014-yilning 5-martida “Ko‘rishning 1000 usuli: Stenli J. Sigerning xususiy kolleksiyasi” ko‘rgazma-auksioni doirasida o‘tkazildi.
Savdoga Shahrisabzning ikki so‘zanasi, Buxoro va Lakhai so‘zanalari qo‘yilgan bo‘lib, ularning barchasi XIX asrda tayyorlangan.
Ta’kidlash joiz, Lakhai so‘zanasining taxminiy narxi 2—4 ming funt sterling bo‘lib, u 27,5 ming funt sterlingga sotilgan. Shahrisabz so‘zanalari 8125 (taxminiy narxi 1—1,5) funt sterling va 3,25 ming (taxminiy narxi 800—1,2 ming) funt sterlingga xarid qilingan. Buxoro so‘zanasi esa taxminiy narxi 1—1,5 ming funt sterling bo‘lgani holda 5 ming funt sterlingga sotilgan.